Diari Oficial de la Generalitat Valenciana


Sumari del DOGV 4737, del 22-04-2004 (2004/3203)

Informació pública de l'estudi de detall en SUE Toscal-Cap Martí, carretera de Xàbia al Cap de la Nau, per a la modificació d'un vial delimitat pel Pla General.
----------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3203


Organisme emissor
:   Ajuntament de Xàbia

Tipus de document
:   Anunci

Informació pública de l'estudi de detall en SUE Toscal-Cap Martí, carretera de Xàbia al Cap de la Nau, per a la modificació d'un vial delimitat pel Pla General. [2004/Q3203]
  
La Regidoria Delegada d'Urbanisme, en data 19 de febrer de 2004, va adoptar el següent acord:
  
«Resolució número 237/2004
  
Vist l'escrit presentat per José Miguel Pérez Moll, en representació de l'entitat Bacoman y Pérez CalorHogar, SL, en data 13 de novembre de 2003, número de registre d'entrada 15.327, mitjançant el qual se sol·licita que es tramite l'estudi de detall en SUE Toscal-Cap Martí, carretera de Xàbia al Cap de la Nau, l'objecte de qual és la modificació de la situació d'un vial delimitat pel Pla General.
  
Vist l'informe emés per Enric Morera i Esteve, arquitecte municipal, de 19 de novembre de 2003, favorable a càrrec de la informació pública, en què assenyala que l'actuació pretesa afecta la via provincial CV-742.
  
Atés que els estudis de detall segons l'article 26 de la Llei Reguladora de l'Activitat Urbanística i 100 del Reglament de Planejament de la Comunitat Valenciana 1998, té per objecte preveure o reajustar, entre altres, l'assenyalament d'alineacions i rasants. I s'assenyala que en cap cas podrà ocasionar perjuí, ni alterar les condicions d'ordenació dels predis confrontants.
  
Els estudis de detall es regulen en l'article 52 i concordants de la Llei Reguladora de l'Activitat Urbanística de 1994, i s'establix que en la tramitació i aprovació regirà l'establit per als programes, amb les excepcions que s'hi determinen.
  
Així l'exposició pública d'estos plans s'efectuarà amb l'exhibició de la documentació completa i no els són aplicables les regles relatives a competència pròpies de la tramitació dels programes d'actuació integrada.
  
Atés l'informe jurídic emés en data 14 de gener de 2004 per la tècnica d'administració general Alicia Ferrándiz.
  
Sent-ne competència de l'alcalde, d'acord amb l'establit en l'article 21.1 de la Llei 7/1985, de 2 d'abril.
  
En virtut de les facultats que em conferix el Decret de l'Alcaldia número 1.049/2003, de data 17 de juny de 2003, i com a regidor delegat d'Urbanisme, resolc:
  
Primer
  
Sotmetre a informació pública l'estudi de detall mitjançant la publicació per un termini de 20 dies en el Diari Oficial de la Generalitat Valenciana, al tauler d'edictes i en un diari de gran difusió a la província.
  
Segon
  
Remetre un avís als titulars cadastrals i comunicar, així mateix, a qualsevol titular de drets que poguera resultar afectat.
  
Tercer
  
Remetre un exemplar del projecte d'estudi de detall a la diputació, titular de la via CV-742, i sol·licitar un informe preceptiu».
  
Cosa que es fa pública perquè se'n prenga coneixement general.